PROIECT DE HOTĂRÂRE
nr.     din 
privind aprobarea cuantumului cotizaţiei ce revine oraşului Deta, pentru anul 2022, 

                ca membru al Asociaţiei Oraşelor din România (AOR).

Analizând temeiurile juridice, respectiv:

a) art. 89 și art. 129 alin. (2) litera e) şi alin. (9) litera c) din O.U.G nr. 57/2019 privind Codul administrativ, cu modificările și completările ulterioare;
b) art. 35 din Legea nr.273/2006 privind finanțele publice locale, cu modificările și completările ulterioare.

  Ținând cont de:

a) referatul de aprobare nr. 328/14.01.2022 prezentat de către Primarul orașului Deta, în calitatea sa de iniţiator;
b) raportul Serviciului Buget, contabilitate, finanţe, impozite şi taxe din cadru Aparatului de specialitate al Primarului orașului Deta, înregistrat sub nr. 370/17.01.2022 prin care se propune aprobarea cuantumului cotizaţiei aferentă oraşului Deta pe anul 2022 la Asociaţia Oraşelor din România (AOR);
c) avizul consultativ al  Comisiei Economice a Consiliului local,
În temeiul prevederilor art. 139 alin. (1) coroborat cu art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
CONSILIUL LOCAL AL ORAȘULUI DETA

adoptă prezenta hotărâre:

Art. 1 - Se aprobă alocarea sumei de 8.000 lei, pentru cotizaţia aferentă Oraşului Deta pe anul 2022, ca membru al Asociaţiei Oraşelor din România (AOR).
Art. 2 - Prezenta hotărâre se comunică, prin intermediul secretarului general al orașului, în termenul prevăzut de lege:
· Instituţiei Prefectului - Judeţul Timiş;

· Primarului oraşului Deta;
· Compartimentului Administraţie publică locală, secretariat;
· Serviciului Buget, contabilitate, finanţe,  impozite şi taxe;
· Asociaţiei Oraşelor din România (AOR).
· Prin publicarea pe site-ul www.detatm.ro – Monitorul oficial local.

